open-index/open-wikipedia-markdown huggingface dataset:
Bian Hongmin

**Bian Hongmin** (født 22. september 1989) er en kinesisk profesjonell volleyballspiller som representerte Kina under Sommer-OL 2008 i Beijing. Her ble laget slått ut i kvartfinalen av Brasil, og endte på med det på delt 5.-plass.

## Referanser


## Eksterne lenker
*
1821 i Danmark

__NOTOC__
Begivenheter i året **1821 i [[Danmark]]**.

## Statsledere
* Monark – Frederik VI

## Hendelser

## Kunst og kultur
* Byggingen av Vor Frue kirke i København pågår. Kirken er tegnet av C.F. Hansen.
* Bertel Thorvaldsen bor og arbeider i Roma.
* 10. august – «Løven i Luzern» av Thorvaldsen avdukes i Luzern i Sveits med blant annet prins Christian Frederik til stede.

## Fødsler
* 7. januar – Carl Christian Burmeister, industrileder  (d. 1898)
* 3. februar – Thora Hallager, fotograf (d. )
* 7. februar – Georg Christian Freund, billedhugger (d. 1900)
*22. februar – Athalia Schwartz, forfatter og pedagog (d. ) 
* 20. juli – Chr. K.F. Molbech, dikter og oversetter (d. 1888)
* 23. november – Heinrich Hansen, maler (d. 1890)

## Dødsfall
* 28. november – Christen Pram, forfatter (f. 1756)

## Referanser
Yang Hao (volleyballspiller)

**Yang Hao** (født 21. mars 1980) er en kinesisk profesjonell volleyballspiller som representerte Kina under Sommer-OL 2008 i Beijing. Her var hun med å ta bronse, etter at laget slo Cuba i bronsefinalen.

## Referanser


## Eksterne lenker
*
Hainich nasjonalpark

**Hainich nasjonalpark** er en nasjonalpark i den tyske delstaten Thüringen. Parken ble grunnlagt 31. desember 1997, som den 13. nasjonalparken i landet og den første i Thüringen. Ett av de viktigste formål med parken er vernet av den stedlige bøkeskogen. Fra 25. juni 2011 er nasjonalparken som en av flere bøkeskoger oppført på UNESCOs liste over verdensarven under tittelen Bøkeurskog i Karpatene og gamle bøkeskoger i Tyskland.

## Geografi
Nasjonalparken dekker et areal på 76,1 km² vest i Thüringen øst for elven Werra. Den ligger i området Hainich, mellom byene Eisenach, Bad Langensalza og Mühlhausen, og mellom Naturpark Eichsfeld-Hainich-Werratal, i nord og nordvest og Thüringer Wald i sør. Hainich inneholder det største sammenhengende løvskogområde i Tyskland.

## Flora og fauna
I Hainich findes et bredt utvalg av bøkesorter og tallrike andre løvtrær. I tillegg kommer sopp, store forkomster av vårblomster, blant annet blåveis.

Hainichs fauna byr blant annet på villkatt, 14 flaggermusarter, svartstork, syv spettearter og biller.

## Trekronesti
En trekronesti på 310 meter ble innviet i 2005. Fra stien kan man se trekronene i øyenhøyde. Universität Göttingen driver i dette området  geobotanisk trekroneforskning. Det er den andre trekronestien i Tyskland og den gjør det mulig å lære en verden å kjenne som tidligere var nærmest ukjent. Lignende prosjekter finnes i den tropiske regnskog i Costa Rica.

## Litteratur
* *Hainich Artenbuch – Tiere, Pflanzen und Pilze im Nationalpark Hainich*, Verlag Rockstuhl, Bad Langensalza, 2005, ISBN 978-3-937135-37-3

## Referanser


## Eksterne lenker
*
1822 i Danmark

__NOTOC__

Begivenheter i året **[[1822]] i [[Danmark]]**.

## Statsledere
* Monark – Frederik VI

## Hendelser

## Kunst og kultur
* Byggingen av Vor Frue kirke i København pågår. Kirken er tegnet av C.F. Hansen.
* Bertel Thorvaldsen bor og arbeider i Roma.
* Knud Lyhne Rahbek mottar 200 riksdaler fra Selskabet til de skønne og nyttige Videnskabers Forfremmelse til utgivelse av Thomas Thaarups Skrifter.
* H.C. Andersen tilstås 350 riksdaler årlig i 3 år fra Fonden ad usus publicos. Dette blir senere forlenget til 1829.
## Fødsler
* 26. juli – C.C. Peters, billedhugger (d. 1899)
* 15. oktober – Jens Eckersberg, arkitekt (d. 1891)
* ukjent dato – Regine Olsen, forlovet med Kierkegaard (d. 1904)

## Dødsfall

## Referanser
Deutsche Soziale Union

**Deutsche Soziale Union** (DSU) er et liberal-konservativt til nasjonalliberalt politisk parti i Tyskland. Partiet ble grunnlagt den 20. januar 1990 i Leipzig før oppløsningen av DDR.

Partiets forbilde var det vesttyske partiet CSU. Programmatisk sto DSU for en raskest mulig sammenslåing av de to tyske statene. Under valget til Folkekammeret i DDR mars 1990 var partiet en del av valgforbundet Allianz für Deutschland.  

DSU fikk 6,3% oppslutning og gikk inn i regjeringen de Maizière. Visestatsminister og innenriksminister ble Peter-Michael Diestel som forlot partiet etter noen få måneder. I parlamentet foreslo partiet flere ganger å deklarere tiltredelsen til forbundsrepublikken for samme dag. Etter 1990 fikk DSU under valgene oppslutning på mindre enn 0,5 %. 

## Referanser


## Eksterne lenker
*
Zhang Xing

**Zhang Xing** (født 1986) er en kinesisk profesjonell håndballspiller. Han er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget tapte alle kampene sine.

## Referanser


## Eksterne lenker
*
Günter Gaus

**Günter Kurt Willi Gaus** (født 23. november 1929 i Braunschweig, død 14. mai 2004 i Bezirk Altona i Hamburg) var en tysk diplomat, journalist og politiker.

## Referanser
Liu Yun

**Liu Yun** (født 6. mars 1982 i Hefei i provinsen Anhui) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.

## Eksterne lenker
*
Liste over Kuwaits øyer

Dette er en **liste over Kuwaits øyer**. Kuwait har ni øyer (ti inkludert en tidligere øy). De er markert på bildet og listet i tabellen fra nord til sør:

}
|-
| Bubiyanøya || align="right"| جَزِيرَة بُوبِيَان|| align="right"| 863&nbsp;&nbsp;&nbsp;&nbsp;&nbsp;&nbsp; || 
|-  
| colspan=9 align=center bgcolor="#EFEFEF" | **Failaka med nærliggende øyer ([[Al Asimah Governorate]])**
|-
| Miskanøya ||align="right"| جَزِيرَة مِسْكَان || align="right"| 0.75&nbsp;&nbsp; || 
|- 
| Failakaøya || align="right"| جَزِيرَة فَيْلَكَا|| align="right"| 20&nbsp;&nbsp;&nbsp;&nbsp;&nbsp;&nbsp;|| 
|-
| Auhahøya || align="right"| جَزِيرَة عَوْهَة|| align="right"| 0.35&nbsp;&nbsp; || 
|-  
| colspan=9 align=center bgcolor="#EFEFEF" | ** Kuwait Bays øyer ([[Al Asimah Governorate]])**
|-
| Umm an Namil-øya || align="right"| جَزِيرَة أُمّ اَلنَّمْل|| align="right"| 0.30&nbsp;&nbsp; || 
|-
| Shuwaikhøya1) || align="right"| جَزِيرَة قُرَيْن|| align="right"| 0.012 || 
|-  
| colspan=9 align=center bgcolor="#EFEFEF" | **sørlige øyer ([[Al Ahmadi Governorate]])**
|-
| Kubbarøya || align="right"| جَزِيرَة كُبَّر|| align="right"| 0.11&nbsp;&nbsp; || 
|-
| Qaruhøya2) ||align="right"| جَزِيرَة قَارُوه || align="right"| 0.035 || 
|-
| Umm al Maradim-øya2) || align="right"| جَزِيرَة أُمّ اَلْمَرَادِم ||  align="right"| 0.65&nbsp;&nbsp; || 
|-style="background: #DDD;"
|Islands of Kuwait||&nbsp;|| align="right"| 922&nbsp;&nbsp;&nbsp;&nbsp;&nbsp;&nbsp; || &nbsp;
|- 
|colspan=9 align=left bgcolor="#ffffff" |1) tidligere øy
|- 
|colspan=9 align=left bgcolor="#ffffff" |2) del av den saudi–kuwaitiske nøytrale sone fram til 18. desember 1969
|}

## Eksterne lenker
* 
* kart over maritime grenser
Tian Jia

**Tian Jia** (født 9. februar 1981) er en kinesisk profesjonell sandvolleyballspiller som representerte Kina under Sommer-OL 2008 i Beijing, hvor hun tok sølv sammen med Wang Jie.

## Referanser


## Eksterne lenker
*
Xue Chen

**Xue Chen** (født 18. februar 1989 i Fuzhou) er en kinesisk profesjonell sandvolleyballspiller som representerte Kina under Sommer-OL 2008 i Beijing, der hun tok bronse sammen med Zhang Xi.

Under Sommer-OL 2020 i Tokyo som ble arrangert i 2021, ble hun utslått i åttenedelsfinalen.

## Referanser


## Eksterne lenker
*
Morgunblaðið

***Morgunblaðið*** (islandsk: *Morgenbladet*) er den største avisa på Island med et daglig opplag på mellom  og  eksemplarer. *Morgunblaðið* har de fleste av sine lesere i den sørvestlige delen av landet, særlig i og omkring hovedstaden Reykjavík.

Avisa ble grunnlangt av Vilhjálmur Finsen og kom ut første gang 2. november 1913. Siden 1919 har avisa blitt utgitt av Árvakur. Politisk har avisa har tette bånd til det konservative partiet Sjálfstæðisflokkurinn (Selvstendighetspartiet), særlig under den kalde krigen. Fram til 1993 deltok avisas redaktør og politiske reportere på møter i partiets Alltingsgruppe. Offisielt er partibåndene i dag brutt, men avisa er flere ganger blitt kritisert for å støtte seg til partiets politiske syn, særlig under valgkampene. Avisa har hatt avvikende syn enn partiet i saker som handler om fiskekvoter, foruten at avisa har rekruttert flere venstreorienterte journalister og har gitt spillerom for artikler som blant annet har fremmet feminisme.

I 1998 ble avisas nettsted åpnet. Siden 2003 har avisa også kommet ut på mandager og gis i dag ut alle dager og består av mellom 60 og 120 sider.

## Ansvarlig redaktør
* Vilhjálmur Finsen (1913–1921)
* Þorsteinn Gíslason (1921–1924)
* Jón Kjartansson (1924–1947)
* Valtýr Stefánsson (1924–1963)
* Sigurður Bjarnason (1956–1970)
* Bjarni Benediktsson (1956–1959)
* Einar Ásmundsson (1956–1959)
* Matthías Johannessen (1959–2000)
* Eyjólfur Konráð Jónsson (1960–1974)
* Styrmir Gunnarsson (1972–2008)
* Ólafur Þ. Stephensen (2008–2009)
* Davíð Oddson og Haraldur Johannessen (2009–)

## Referanser


## Eksterne lenker
*
Eli Pariser

**Eli Pariser** (født 1980) er tidligere administrerende direktør i MoveOn.org, og organisasjonens nåværende styreleder.

Parisers rolle som politisk aktivist begynte da han og en annen college-student David H. Pickering startet en underskriftskampanje på nett som oppfordret til en ikkemilitær respons på angrepene 11. september.  (På den tiden arbeidet han som programassistent for den nasjonale nonprofitorganisasjonen More Than Money.) På mindre enn en måned, hadde en halv million mennesker skrevet under på oppropet, og i november samme år ba Moveon.org-grunnleggerne Wes Boyd og Joan Blades Pariser å delta i deres organisasjon.

I løpet av presidentvalget i USA 2004 var Pariser med på å skape *[[Bush in 30 Seconds]]*-reklamekonkurransen som fikk inn over USD 30 millioner fra små donasjoner for å kjøpe reklameplass og støtte Det demokratiske partiet, samt progressive kandidater.  Journalist George Packer skrev en artikkel i *[[The New York Times Magazine]]* i 2003 hvor han refererte til MoveOn som et «mainstream»-element av hva man kan «anta å være den hurtigst voksende protestbevegelsen i amerikansk historie»

Pariser la merke til et mønster med forskjellige svar på søkemotor-spørsmål basert på brukerens tidligere søkehistorikk, slik at folk med en liberal orientering får ett sett av responser, mens konservative kunne få et helt annet sett med responser, hvis en person benyttet Google eller Facebook eller Yahoo for å søke etter gitte fraser eller begrep på internett. For eksempel, om en liberal skriver «BP» kan denne få informasjon om oljeutslippet i Mexicogulfen, mens en konservativ som søker etter «BP» kunne få investeringsinformasjon om oljeselskapet. Dette ledet til hans utvikling av begrepet om «filter bubble» som han beskrev i  boken the filter Hubble fra 2011 hvor han argumenterer med at det er en fare at folk ikke lenger vil utsettes for synspunkter som bryter med deres egne.

## Personlig liv
Han er sønn av Dora Lievow fra Camden, Maine og Emanuel Pariser fra Waterville, Maine.

I 2000 fikk Pariser sin B.A med Summa Cum Laude fra Bard College at Simon's Rock (Simon's Rock) i faget «law and political science»
og i 2005 kom han tilbake og holdt «the commencement speech» til alle avgangsstudentene.

## Utvalgte bøker
* 2011. Pariser, Eli. ''The filter bubble : what the Internet is hiding from you'', New York : Penguin Press. ISBN 9781594203008

## Referanser


## Eksterne lenker
* 

* "How the Internet is being filtered specifically for you", *[[Marketplace (radio program)|Marketplace]]*-radioprogram, American Public Media, torsdag, 12. mai 2011. Intervju med  Eli Pariser om hans 2011-bok *The Filter Bubble*.
* "Biografi: Eli Pariser", *Encyclopedia of World Biography*
* "Eli Pariser Biography", Eli Pariser nettside.
* MoveOn.org
* 
* Eli Pariser-intervju med Ross Reynolds, 24. mai 2011, KUOW-FM Seattle
Bergen Travpark

**Bergen Travpark** er en travpark som ligger i bydelen Åsane, ca 15 km fra Bergen sentrum. Travparken er en av landets raskeste travbaner og en av de nyeste i Norge. Anlegget åpnet 15. juni 1985 og har plass til 25000 tilskuere. 

Det er 10 forskjellige travtrenere med stall på travparken, blant annet Ove Wassberg. Tidligere har også Frode Hamre, Vidar Hop, Atle Hamre, Tom Erik Solberg, Rolf Tvedt, Gunnar Austevoll og Mette Mathisen vært tilknyttet parken.

## Rekorder
Det er to registrerte norgesrekorder satt på Bergen Travpark. Den eldste rekorden ble satt av varmblodshesten Istad som ble kjørt av Vidar Hop, for 4 årige hingster/vallaker på volte og med tiden var 1.14.3 over 1620 meter, 15. oktober 2005. Den andre rekorden var også for 4 årige hingster/vallaker, for kaldblodshester, satt 24. oktober 2009 og det var hesten Bork Odin med kusk Tom Erik Solberg som makker. Kilometertiden ble 1.21.4 over 1600 meter og dette var et autoløp.
Óscar Córdoba

**Óscar Eduardo Córdoba Arce** (født 3. februar 1970 i Cali) er en colombiansk tidligere fotballspiller.

Córdoba spilte målvakt i mer enn 70 kamper for . Han spilte også i klubben Millonarios fra Bogotá fra Colombia. Córdoba begynte å spille fotball på profesjonelt nivå med Atlético Nacional i 1988, men han ble overført til Deportivo Cali i 1989 og deretter utlånt til Deportes Quindío i 1990. Córdoba ble kalt opp til det colombianske nasjonale fotballaget for aller siste gang i oktober 2009 under en kvalifiseringskamp for CONMEBOL.

## Eksterne lenker
*
Maryam Majd

**Maryam Majd** (født ca. 1986) er en iransk sportsfotograf, som en av få kvinnelige fra sitt land.   

Maryam Majd er også menneskerettighetsaktivist og forkjemper for kvinnefotball. Tidligere arbeidet hun for kvinnetidsskriftet *Zanan*, før det ble lukket av den iranske regjering i 2009. 

Maryam er fornylig (juni 2011) trolig blitt nektet flyadgang fra Teheran til Düsseldorf, hvor hun skulle overvære FIFAs verdensmesterskap i fotball for kvinner. 

## Referanser
Herøya Idrettsforening

**Herøya Idrettsforening**  (stiftet 9. april 1932) er et idrettslag fra Herøya i Porsgrunn i Telemark, som driver med fotball, håndball og turn.

## Fotball
A-laget i fotball for menn spiller 2019-sesongen i 6. divisjon. Klubbens beste plassering i seriespill er en syvendeplass på fjerde nivå, tilsvarende dagens 3. divisjon, i 1988.

### Tabell

## Håndball
Klubbens damelag i håndball opplevde en liten storhetstid på begynnelsen av 2000-tallet, med spill i nest øverste divisjon i perioden 2001-2004. Herøyas beste plassering i 1. divisjon var en sjetteplass i 2002/03-sesongen.

## Kjente utøvere
*Rafik Zekhnini, fotballspiller
*Rune Hagen, fotballspiller
*Hans Tore Brekke, fotballspiller
*Lars Hagen, fotballspiller
*Arve Larsen, fotballspiller
*Bjørn Heidenstrøm, fotballspiller
*Geir Wattenberg, fotballspiller
*Supporterskaren til Herøya fotball heter Fjærmyggbataljonen som ble stiftet av Jørgen Valle, Johan Ahlfors og Nicolay Hagen (sønn av Rune Hagen). Forøvrig har navnet sitt opphav fra alle fjærmyggene som lever i og rundt Gunnekleivfjorden og som også dominerer kampene på den ene siden ut mot fjorden.
*Anja Hammerseng-Edin, håndballspiller
*Inger-Helen Hegna, håndballspiller
*Inger Abrahamsen, friidrett

## Referanser


## Eksterne lenker
*
Katterjåkk holdeplass

**Katterjåkk** (nordsamisk: *Gátterjohka*) er en holdeplass på Malmbanan i Kiruna kommune. Den blir betjent av fjerntog mellom Narvik og Luleå og av nattog mellom Narvik og Stockholm.

|}

## Eksterne lenker
* Sveriges Järnvägsstationer avsnitt K
Edwin Congo

**Edwin Arturo Congo Murillo** (født 7. oktober 1976 i Bogotá) er en colombiansk tidligere fotballspiller som hovedsakelig spilte som spiss.

Congo spilte mesteparten av sin profesjonelle karriere som fotballspiller i Spania. Congo spilte for en rekke forskjellige klubber på ulike liganivåer. Congo pensjonerte seg som fotballspiller i 2009 i en alder av 33 år. Congo representerte  under turneringene Copa América 1999 og Copa América 2004.

## Referanser

## Eksterne lenker
*
Kiruna sentralstasjon

**Kiruna sentralstasjon** er en stasjon på Malmbanan i Kiruna kommune. Den blir betjent av fjerntog mellom Narvik og Luleå, av nattog mellom Narvik og Stockholm og av regionaltrafikk til Luleå.

På grunn av den store flyttingen av byen er den store stasjonsbygningen revet og erstattet av en provisorisk holdeplass lenger nordvest. Denne fungerer som sekkestasjon, dvs. sånn at togene må bytte kjøreretning. Gjennomgående godstog ledes forbi på en direkteforbindelse og behøver ikke å bytte kjøreretning.

Kartskissen viser til stasjonen som er revet.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt K
Amadeus I av Spania

**Amadeus I av Spania**, *1. hertug av Aosta* (italiensk *Amedeo*, latinisert som *Amadeus*) (født 30. mai 1845, død 18. januar 1890) var hertug av Aosta og i en kort periode konge av Spania.

Prins Amedeo av Savoia ble født i Torino i Italia. Han var annen sønn av Victor Emmanuel II (konge av Piemonte, Savoia, Sardinia og senere Italias første konge) og erkehertuginne Marie Adelheid av Østerrike.

Etter den spanske revolusjon ble Isabella II avsatt og den nye nasjonalforsamlingen vedtok å gjeninnsette monarken. Hertugen av Aosta ble valgt som konge 16. november 1870.

## Referanser
Levon

«**Levon**» er en sang av Elton John med tekster skrevet av Bernie Taupin. Den er fra Johns fjerde album *[[Madman Across the Water]]* og ble innspilt den 27. februar 1971. Sangen nådde nummer 24 på Billboard Hot 100.

«Levon» har siden blitt coveret av flere artister inkludert Taylor Hicks og Jon Bon Jovi.

## Sporliste
#«Levon» – 5:22
#«Goodbye» – 1:45

## Eksterne lenker
* ''Levon'' på Allmusic
Cabinda-konflikten

**Cabinda-konflikten** er en konflikt mellom Cabindaenklavens frigjøringsfront (portugisisk: Frente para a Libertação do Enclave de Cabinda, *FLEC*) på den ene siden og de angolanske styresmaktene på den andre. Konflikten har røtter som strekker tilbake til den portugisiske kolonikrigen, og har sitt opphav i krav om at Cabinda-provinsen bør bli en uavhengig republikk. FLEC kjempet først mot de portugisiske kolonimyndighetene fra 1963 til 1975, og deretter de angolske styrkene etter at Angola ble selvstendig og Portugal trakk seg ut i 1975. Siden da har det pågått en lavintensivitetskonflikt i enklaven, som nå er en av Afrikas lengste sammenhengende konflikter. I 2006 ble det signert en fredsavtale, men undertegneren fra FLECs side viste seg å ikke ha autoritet til å inngå noen slik avtale. Konflikten blusset opp i media tidlig i 2010 da geriljaer angrep en buss med fotballspillere fra Togo, noe Cabindas lederskap i eksil har beklaget.

## Bakgrunn

Cabinda ble aldri administrert som en del av Portugisisk Angola, og hadde ingen geografisk eller historisk tilknytning til denne kolonien. Når Angola ble uavhengig i 1975, ble ikke Cabinda konsultert. Cabindas enorme oljeressurser, som utgjør 60 prosent av Angolas oljeressurser, kan ha bidratt til den angolanske besluttsomheten.

## Konflikten

I 1963 sluttet FLEC seg til andre frigjøringsbevegelser som kjempet mot portugisiske kolonimyndigheter under den portugisiske kolonikrigen. Når denne krigen endte med undertegnelsen av en våpenhvile og full uavhengighet til alle koloniene, fikk ikke FLEC delta i våpenhvileforhandlingene, og uavhengigheten bevegelsen erklærte ble ikke anerkjent av verken Portugal eller Angola. I 1975  tok Angola, med cubansk hjelp, kontroll over enklavens urbane områder, og kastet dermed det lille landområdet inn i en lang geriljakrig. Samtidig ble Angola kastet inn i en av Afrikas lengste borgerkriger, og som et følge av dette falt Cabinda-konflikten ned på MPLA-regjeringas prioriteringer. Det er utvilsomt at FLEC høstet fordel av dette, men organisasjonen møtte økt motbør straks borgerkrigen endte med at regjeringen slo ned alle opposisjonelle geriljastyrker på fastlandet i 2002. I 2006 ble en våpenhvile undertegnet, men denne viste seg å være ugyldig. Likevel erklærte den angolanske regjeringen en slutt på opprøret, selv om situasjonen til dags dato fortsetter som før. Skal vi tro eksilregjeringa, kontrollerer separatistene 85 prosent av enklaven.

## Referanser
Alfonso XII av Spania

**Alfonso XII av Spania** (født som *Alfonso Francisco de Asís Fernando Pío Juan María de la Concepción Gregorio Pelayo*) (født 28. november 1857, død 25. november 1885) var konge av Spania fra 1875 frem til sin død i 1885.

Alfonso og hans foreldre, dronning Isabella II og hennes gemal, måtte flykte fra Spania etter den Spanske Revolusjon i 1868. Isabella abdiserte i 1870 og Alfonso vendte tilbake til Spania som konge i 1875 etter slutten på Første spanske republikk.

Alfonso døde i november 1885, 28 år gammel. Han hadde lidd av tuberkulose, men dødsårsaken var dysentri. Hans posthume sønn, Alfonso XIII, ble landets neste konge.

## Referanser



## Eksterne lenker
*
En fremmed banker på

**En fremmed banker på** har flere betydninger:

**[[En fremmed banker på (film 1990)|En fremmed banker på]]* (*Pacific Heights*), en amerikansk spillefilm fra 1990 med Michael Keaton i en av hovedrollene
**[[En fremmed banker på (film 1959)|En fremmed banker på]]*, en dansk spillefilm fra 1959 regissert av Johan Jacobsen
**[[En fremmed banker på (film 1956)|En fremmed banker på]]* (*Stranger at My Door*), en amerikansk spillefilm fra 1956 regissert av William Witney
En fremmed banker på (1990)

***En fremmed banker på*** (originaltittel: *Pacific Heights*) er en amerikansk thriller fra 1990 regissert av John Schlesinger. Filmen handler om et ungt par som får livet snudd på hodet når de tar inn en vanskelig leieboer. De prøver det meste for å få vedkommende ut av leiligheten. Hovedrollene spilles av Melanie Griffith, Matthew Modine og Michael Keaton.

Filmen fikk blandet mottakelse av kritikerne og ble en moderat publikumsuksess.

## Handling
Patty og Drake er et ungt par som kjøper en gammel falleferdig villa i San Francisco. De bruker mye tid og alle sine sparepenger for å pusse opp det gamle huset. I tillegg til sin egen leilighet i annen etasje innreder de to leiligheter på grunnplanet. Utgiftene har de tenkt å dekke inn via å leie ut leilighetene. En av leilighetene leies ut til et asiatisk par, mens den andre leies ut til en tilsynelatende rik ungkar som kaller seg Carter. Han betaler imidlertid aldri depositum eller husleie. Etterhvert begynner de å høre underlige lyder fra leiligheten hans. Det hamres og bankes, dag som natt. Når Drake forsøker å konfrontere sin merkverdige leieboer oppdager han at han har skiftet ut låsen i leiligheten. Han tilkaller deretter politiet og truer med utkastelse, men loven står på leietagerens side. Livet til Patty og Drake forvandles til et sant mareritt.

## Om filmen

### Popularitet og økonomi
*En fremmed banker* på kan beskrives som en moderat publikumsuksess. Den innbrakte $45 millioner på verdensbasis, hvorav $29,4 millioner i USA. Den havnet på en 38. plass over de mest innbringende filmene i USA i 1990 og på 41. plass på verdensbasis.

Produksjonskostnadene har blitt estimert til $18 millioner.

### Anmelderne
Filmen fikk blandet mottakelse av kritikerne, noe som gjenspeiles av at den har fått 46 % på Rotten Tomatoes. Den amerikanske filmanmelderen Roger Ebert gav den bare 2 av 4 stjerner, mens Leonard Maltin har gitt den 2,5 av 4 stjerner i sin Movie Guide.

De norske anmelderne var også noe blandet. *[[VG]]* og *[[Aftenposten]]* gav den terningkast fire, mens *[[Dagbladet]]* gav den tre.

## Rollebesetning
* Melanie Griffith : Patty Palmer 
* Matthew Modine : Drake Goodman 
* Michael Keaton : Carter Hayes 
* Mako : Toshio Watanabe 
* Nobu McCarthy : Mira Watanabe 
* Laurie Metcalf : Stephanie MacDonald 
* Carl Lumbly : Lou Baker 
* Dorian Harewood : Dennis Reed 
* Luca Bercovici : Greg 
* Tippi Hedren : Florence Peters 
* Beverly D'Angelo : Ann Miller

## Referanser


## Eksterne lenker
*
Ole Christian Iversen (skøyteløper)

:*For journalisten med samme navn, se [[Ole Christian Iversen]]*

**Ole Christian Iversen** (født 1. august 1946 i Lillehammer, Oppland) er en norsk tidligere skøyteløper som representerte Norge under Vinter-OL 1972, og i flere Sprint-VM i hurtigløp på skøyter. Nasjonalt representerte han flere skøyteklubber: Lillehammer Skøiteklubb, Oslo Idrettslag og Arbeidernes Skøyteklubb.

Iversen står for en av Norges korteste olympiske deltakelser, da han på 500m under Vinter-OL 1972 ble stående igjen på streken da startskuddet gikk. 

## Personlige rekorder

## Internasjonale mesterskap
Olympiske leker (Vinter) deltatt i ett OL (ved en konkurranse)
:* Sapporo 1972 på 500m.
::* beste resultat uplassert (falt og brøt) på 500m i Sapporo 1972.

Sprint-VM på skøyter (deltatt 4 ganger)
:* Inzell 1971, Oslo, Valle Hovin 1973, Innsbruck 1974 og Gøteborg 1975.
::* beste resultat 12.-plass sammenlagt i Oslo 1973.

## Referanser




## Eksterne lenker
* 
*  Ole Christian Iversen på www.ISU.html.infostradasports.com
*  Ole Christian Iversen på Jakub Majerski's Speedskating database (Adelskalender distanser og sammenlagt)
*  Ole Christian Iversen på The-Sports.org (noen internasjonale mesterskapsresultater, mangler OL-deltagelse)
Tierpark Hagenbeck

**Tierpark Hagenbeck**, tidligere *Hagenbecks Tierpark* og på folkemunne bare *Hagenbeck*, er en dyrepark i bydelen Stellingen i distriktet Eimsbüttel iHamburg i Tyskland. Den åpnet i 1907 av Carl Hagenbeck. 

Ved siden av dyreparken ligger *Tropen-Aquarium Hagenbeck* som åpnet i 2007. Parken dekker et areal på 200 hektar. Dyreparken huser 1852 individer fordelt på 210 arter, trope-akvariet  ca. 14 300 individer fordelt på 300 arter.

## Historikk

Forhistorien til Hagenbecks dyrepark strekker seg tilbake til 1863 da fiskehandleren Carl Gottfried Claus Hagenbeck grunnla *Carl Hagenbeck’s Handels-Menagerie* i Hamburg. Han hadde imidlertid allerede i 1848 stilt ut fire sjøløver for å trekke kunder til fiskeutsalget sitt. 

I 1874 ble menasjeriet overtatt av sønnen Carl Hagenbeck som hadde tjent godt på innsamling og videresalg av ville dyr internasjonalt. Hagenbeck junior stilte fra starten av også ut små grupper av levende mennesker sammen med dyra, idet han fikk samer som skulle passe rein han tok inn. Slike «menneskelige menasjerier» var «antropologisk-zoologiske utstillinger» av eksotiske personer og urfolk som var ment som underholdende folkeopplysning. Hagenbeck arrangerte også turnéer over hele Europa med «etnografiske karavaner» av mennesker fra  fjerne himmelstrøk. De siste samene ble stilt ut i dyreparken  i 1931. 

7. mai 1907 åpnet dyreparken der den senere har ligget. Dengang var dette utenfor byen, og parken ble banebrytende ved å være den første uten bur og gitter. Isteden tok Hagenbeck i bruk innhegninger og vollgraver og forsøkte å lage «naturlige» miljøer som etterliknet de opprinnelige leveområdene for dyra. Allerede i 1890 hadde imidlertid Hagenbeck begynt med «panorama-utstillinger» der flere dyr var stilt ut sammen i større uterom.

Parken er fortsatt familieeid.

Friedländer.plakat.7.jpg|Reklameplakat for en «folkeframvisning» av samer arrangert av Carl Hagenbeck i Hamburg 1893.
Hagenbecks Park.jpg|Et kunstig fjell i parken.


## Se også
* Carl Hagenbeck
* Menneskelig menasjeri

## Eksterne lenker
* 
* Om dyreparkens historie (på svensk)
Ikunum

**Ikunum** var en konge av Assyria mellom 1867 f.Kr. til 1860 f.Kr. og var en sønn av kong Ilu-shuma, men han etterfulgte sin bror Erisum I.

Ikunum nevnes for å ha bygget et tempel for guden Ninkigal. Han skal også ha forsterket forsvarsmurene til byen Assur, et arbeid som ble fortsatt av hans etterfølger Sargon I. Han opprettet også de kommersielle koloniene i Anatolia.

## Referanser
Sinchi Roca

**Sinchi Roca** (quechua: *Sinchi Ruq'a*) var den andre av inkarikets herskere, muligens født i Yampuquio. 

Han sies å ha vært sønn av Manco Cápac och skal ha ingått ekteskap med både Mama Coca, Mama Huaco og Chimpu Coya (kildene er ikke samstemmige).
Hans regjeringstid kan dateres til rundt 1230–1260.

Lloque Yupanqui, den tredje Sapa Inca i kongeriket Cuzco, var sønn av Sinchi Roca.

## Referanser
Lloque Yupanqui

**Lloque Yupanqui** (quechua: *Lloq'e Yupanki Inka*) var den tredje Sapa Inca i kongeriket Cuzco og et medlem av dynastiet Hurin. Han var sønn og etterfølger av Sinchi Roca og far til Mayta Capac. Hans mor var dronning Mama Cura.

Noen kronikører har tillagt ham noen mindre erobringer, mens andre hevder at han ikke drev noe krigføring.

Han er sagt å ha etablert en markedsplass i Cuzco og å ha bygd *Acllahuasi*, soljomfruenes hus i Machu Picchu.

## Referanser
Mayta Capac

**Mayta Capac** eller *Mayta Qhapaq* (ca. 1290 - ca. 1320)var den fjerde herskeren («Sapa Inca») av Inkariket i Cuzco og tilhørte Hurin-dynastiet.

## Biografi
Han var sønn og etterkommer etter kong Lloque Yupanqui, og far til den neste herskeren, Capac Yupanqui. Han var gift med Mama Tankariy Yachiy eller Tacucaray, eller Mama Cuca. Hans barn var Tarco Huaman, Apu Cunti Mayta, Queco Avcaylli, and Rocca Yupanqui. Maytas mor var Mama Cora Ocllo Coya. Hun døde i Cuzco.

Mayta Capac har blitt tillagt en reform av inkaenes kalender. Kronikører beskriver ham som en stor kriger som erobret territorier så langt borte som Titicacasjøen, Arequipa og Potosi, men hans kongedømme begrenset seg nok til Cuzco-dalen. Hans største militære seire var å beseire Alcabias- og Culunchimas-stammene.

## Referanser
Beñat Intxausti

**Beñat Intxausti Elorriaga** (født 20. mars 1986 i Zornotza) er en profesjonell spansk landeveissyklist. Han sykler for Euskadi-Murias.

## Meritter

;2005
:3. etappe, Vuelta a Salamanca
;2006
:Memorial Avelino Camacho
:2.-plass sammenlagt og 3. etappe, Bidasoa Itzulia
;2010
:3b. etappe, Vuelta a Asturias
;2012
:Sammenlagt, Vuelta a Asturias
:10.-plass sammenlagt, Vuelta a España
;2013
:16. etappe, Giro d'Italia
:4. etappe og sammenlagt, Tour of Beijing
;2015
:8. etappe, Giro d'Italia

## Referanser


## Eksterne lenker
* 
*
Cabindaenklavens frigjøringsfront

**Cabindaenklavens frigjøringsfront** (portugisisk: Frente para a Libertação do Enclave de Cabinda, *FLEC*) er en geriljastyrke og en politisk bevegelse som kjempet for selvstendighet for den angolanske provinsen Cabinda. Enklaven, som tidligere var en portugisisk koloni, ble en del av Angola da landet ble uavhengig i 1975 uten at befolkningen ble konsultert rundt spørsmålet. FLEC har siden 1975 utkjempet en geriljakrig mot angolanske regjeringsstyrker, i den såkalte Cabinda-konflikten.

## Historie
Den 1. februar 1885 ble Simulambuco-traktaten undertegnet, og Cabinda ble et portugisisk protektorat.

I 1963 slo tre organisasjoner (MLEC, CAUNC og ALLIAMA) seg sammen til FLEC. Lederen for bevegelsen, Luiz Ranque Franque, nektet å slutte seg til de angolanske uavhengighetsbevegelsene. FLEC adopterte senere et flagg med tre horisontale striper; rødt, gult og blått - én farge for hver av de tre gruppene. Det nye emblemet, en hvit stjerne og et grønt triangel inne i en ring, ble lagt til i midten av flagget.

Under den portugisiske kolonikrigen, som varte mellom 1961 og 1974, kjempet bevegelsen mot portugisiske styrker. Etter nellikrevolusjonen, et militærkupp i Lisboa, oppgav Portugal kontrollen over de tidligere koloniene, inkludert Angola. Den 1. august 1975 ble Cabindas uavhengighet proklamert av en provisorisk regjering med Luiz Ranque som president.

Mellom november 1975 og den 4. januar 1976 ble enklaven invadert av angolanske MPLA, som var den dominerende uavhengighetsbevegelsen i Angola. MPLA var støttet av cubanske ekspedisjonsstyrker, og tok raskt kontroll over urbane områder. Landsbygda forble under FLECs kontroll.

FLEC delte seg inn i tre fraksjoner; FLEC-Ranque Franque, FLEC-N'Zita, og FLEC-Lubota. I november 1977 ble enda en fraksjon, militærkommandoen for frigjøringen av Cabinda, opprettet. I juni 1979 opprettet denne fraksjonen Folkefronten for Cabindas frigjøring (MPLC, Movimento Popular de Libertação de Cabinda). På 80-tallet mottok FLEC hjelp fra den angolanske opposisjonelle geriljaen UNITA, som kjempet mot den MPLA-kontrollerte regjeringen, og fra Sør-Afrika. I 1988 forlot kommunistene FLEC og dannet en egen fraksjon, ledet av Kaya Mohamed Yay. På 90-tallet ble enda en fraksjon, Nasjonalunionen for Cabindas frigjøring  (União Nacional de Libertação de Cabinda), ledet av Lumingu Luis Gimby, opprettet.

I 2006 inngikk FLEC-Renovada en våpenhvile med den angolanske regjeringen, en avtale som senere viste seg å være ugyldig. I oktober det samme året bad FLEC Den afrikanske union om å intervenere humanitært, en henvendelse som ble ignorert.

FLEC mottok en periode støtte fra Frankrike, som en del av den såkalte Françafrique-politikken.

## Kriger og konflikter
*Republikken Cabinda* er en ensidig erklært og ikke-anerkjent stat under angolansk kontroll, og det pågår kamphandlinger om områdets suverenitet mellom angolanske regjeringsstyrker og lokale separatistgeriljaer.

## Referanser
Helikopterulykken ved Dalamot

**Helikopterulykken ved Dalamot** inntraff 4. juli 2011 og krevde fem menneskeliv da et helikopter av typen Eurocopter AS 350 fra helikopterselskapet Airlift havarerte ved Dalamot i Ullensvang kommune.

Ulykken ble etterforsket av Statens havarikommisjon for transport (SHT) En brå manøver som førte til tap av kontroll over helikopteret var trolig årsaken til ulykken.

## Referanser
Isangel

**Isangel** er en by på Vanuatu. Den befinner seg på øya Tanna sør i øystaten, og er administrasjonssentrum for provinsen Tafea. Isangel har ei befolkning på rundt 1&nbsp;200, hvorav de fleste er melanesiere. De viktigste språka i byen er lénakel, bislama og engelsk kreol.
Eldsfjellet

**Eldsfjellet** kan vise til:
*Eldsfjellet (Hitra), fjell på Hitra i Sør-Trøndelag.
*Eldsfjellet (Meland), fjell på Holsnøy i Meland i Hordaland.
Vitenskapsåret 1931

**Vitenskapsåret 1931** er en oversikt over hendelser, prisvinnere, fødte og avdøde personer med tilknytning til vitenskap i 1931.
## Hendelser
### [[Matematikk]]
* Januar – Kurt Gödel publisserer "[On Formally Undecidable Propositions]" i *[[Monatshefte für Mathematik]]*.

### [[Teknikk]]
*Darrieusturbinen patenteres.
*Byggingen av Hooverdammen starter.

## Prisvinnere
*ACS Award in pure chemistry: Linus Pauling
*Bigsbymedaljen: Norman Levi Bowen
*Bruce-medaljen: Willem de Sitter
*Clarkemedaljen: Robert John Tillyard
*Copleymedaljen: Arthur Schuster
*Davymedaljen: Arthur Lapworth
*Faradaymedaljen: Charles Hesterman Merz
*Gunnerusmedaljen: Sigval Schmidt-Nielsen
*Hughesmedaljen: William Bragg
*Lyellmedaljen: Ernest Clayton Andrews
*Nobelprisen: 
**Fysikk: Ingen pris ble utdelt
**Kjemi: Carl Bosch, Friedrich Bergius
**Fysiolog/Medisin: Otto Warburg
*Murchisonmedaljen: George Walter Tyrrell
*Penrosemedaljen: William Morris Davis
*Perkinmedaljen: Arthur Dehon Little
*Royal Astronomical Societys gullmedalje: Willem de Sitter
*Royal Medal:
**Første pris: William Henry Lang
**Andre pris: Richard Glazebrook
*Sylvestermedaljen: Edmund Taylor Whittaker
*Willard Gibbs-prisen: Phoebus A. Levene
*Wollastonmedaljen: Arthur William Rogers

## Fødsler
* 6. oktober - Nikolaj Stepanovitsj Tsjernykh, sovjetrussisk og ukrainsk astronom (død 2004)
* 12. oktober - Ole-Johan Dahl, norsk informatiker, en av skaperne av det objektorienterte programmeringsspråket Simula (død 2002)

## Dødsfall
*11. februar - Charles Algernon Parsons, britisk oppfinner, utvikler av dampturbinen (født 1854)
*14. august &ndash; Olav Johan Sopp, norsk lege og mykolog (født 1860)
*18. oktober - Thomas Edison, amerikansk oppfinner (født 1847)

## Referanser


## Eksterne lenker
* Teknisk Tidskrift, 1931, digitalisert av Projekt Runeberg
Port Olry

**Port Olry** er en by i øylandet Vanuatu. Den befinner seg på øya Espiritu Santo i provinsen Sanma nordvest i landet.

Byen har rundt 1&nbsp;300 innbyggere. De fleste innbyggere er fransktalende. Port Olry har en stor katolsk befolkning og er hjemsted for en katolsk misjon. 

Landsbyen Port Olry er kjent for sine grønne åser, krystallklare vann og hvite sandstrender, og tilbyr turister tilgang til to lokale øyer som er naturreservater, via en undersjøisk sandbanke som krysses ved lavvann. 

I 1998 ble Port Olry hardt rammet av den tropiske syklonen Zuman, men har siden kommet seg og levestandarden og fasilitetene har forbedret seg markant i landsbyen.
Murjek stasjon

**Murjek stasjon** er en jernbanestasjon i Jokkmokk kommune i Sverige. Den blir betjent av fjerntog til Narvik, Luleå og Stockholm og av regionaltog mellom Kiruna og Luleå.

|}

## Eksterne lenker
* Sveriges Järnvägsstationer avsnitt M
Engelske suiter (Bach)

**Engelske suiter** (tysk: *Englische Suiten*; BWV&nbsp;806–811) er en samling seks suiter som Johann Sebastian Bach skrev for cembalo. Verket krever en virtuos utøver, spesielt i åpningssatsene. 

## Opprinnelse og innhold
Hvordan tittelen ble til er ikke fastslått, men den stammer ikke fra komponisten selv.

Nyere forskning daterer suitesamlingen til rundt 1715, dvs fra Bachs tid Weimar. Tidligere ble det antatt at Bach kan ha knyttet form og tematikk til Charles Dieupart og Georg Friedrich Händels suitesamlinger, men dette blir i dag regnet som tilbakevist. Kilden kan kanskje ha vært Johann Christian Bachs eksemplar, som er påskrevet *fait pour les Anglois* («skrevet for de engelske»).

De seks suitene er bare bevart i avskrifter. Alle åpner med et virtuost preludium med påskrift *Prélude* som etterfølges av fire typiske klaversuite-satser: allemande, courante, sarabande og gigue. Før sluttsatsen kommer en annen dansesats, for de flestes vedkommende en trio i varianttonearten, unntaket er Suite IV der trioen er i parallelltonearten. Suitenes grunntoneart gir – muligens tilfeldig – begynnelsen på koralmelodien Jesu, meine Freude.

Senere kom andre sammenlignbare suitesamlinger til, også de for cembalo: De såkalte franske suiter (som tross navnet ikke har noen innholdsmessig forbindelse med de engelske suitene) og Partita i h-moll BWV 831 i Clavierübung del II.

## Enkeltverk
### Suite I A-dur BWV 806
**Satser**
* Prélude 12/8
* Allemande c
* Courante I 3/2
* Courante II 3/2 *avec 2 Doubles*
* Sarabande 3/4
* Bourrée I – II (a-moll) – I
* Gigue 6/8

### Suite II a-moll BWV 807
**Satser**
* Prélude 3/4
* Allemande c
* Courante 3/2
* Sarabande 3/4
* Bourrée I – II (A-dur) – I
* Gigue 6/8

### Suite III g-moll BWV 808
**Satser**
* Prélude 3/8
* Allemande c
* Courante 3/2
* Sarabande 3/4
* Gavotte I – II (*ou la Musette* G-dur) – I
* Gigue 12/8

### Suite IV F-dur BWV 809
**Satser**
* Prélude c (*vitement*)
* Allemande c
* Courante 3/2
* Sarabande 3/4
* Menuett I – II (d-moll) – I
* Gigue 12/8

### Suite V e-moll BWV 810
**Satser**
* Prélude 6/8
* Allemande c
* Courante 3/2
* Sarabande 3/4
* Passepied (*en Rondeau*) I – II (E-dur) – I
* Gigue 3/8

### Suite VI d-moll BWV 811
**Satser**
* Prélude 9/8 – (senere: *Allegro*)
* Allemande c
* Courante 3/2
* Sarabande 3/2 – Double
* Gavotte I – II (D-dur) – I
* Gigue 12/16

## Referanser


## Media





## Eksterne lenker
*
Glenn Gould-prisen

**Glenn Gould-prisen** (*Glenn Gould Prize*) er en internasjonal musikkpris, etablert av Glenn Gould-stiftelsen til minne om den canadiske pianisten Glenn Gould. Den blir delt ut hvert tredje år til en nålevende enkeltperson for fortjenester innen musikk og kommunikasjon.

Prisvinneren ble utnevnt av en internasjonal jury, bestående av kjente musikere, journalists, kunstsamlere, og andre aktører innen musikk og kunst. Disse samles i Goulds hjemby Toronto for å velge vinneren. Umiddelbartetter avstemningen, blir vinneren kunngjort på en pressekonferanse.

Prisbeløpet er på CAD , og vedkommende får ansvar for å nominere en kandidat til Byen Toronto Glenn Gould protesjépris. Protesjén får en pris på CAD. Fra 1999 får begge prisvinnere også en miniatyr bronsestatue av Glenn Glould, utført av Ruth Abernethy fra Ontario.

Et portrett av alle prisvinneren henger i Glenn Gould-studioet til Canadian Broadcasting Corporation i Toronto.

## Priser

; Prisvinnere
* 2011 Leonard Cohen
* 2008 José Antonio Abreu
* 2005 André Previn
* 2002 Pierre Boulez
* 1999 Yo-Yo Ma
* 1996 Toru Takemitsu
* 1993 Oscar Peterson
* 1990 Yehudi Menuhin
* 1987 R. Murray Schafer

; Protesjéer
* 2008 Gustavo Dudamel
* 2005 Roman Patkoló
* 2002 Jean-Guihen Queyras
* 1999 Wu Man
* 1996 Tan Dun
* 1993 Benny Green

## Eksterne lenker
* Glenn Gould-prisens nettside 
* Glenn Gould-stiftelsen
Leipzigkoraler

**Leipzigkoraler** (*Achtzehn Choräle von verschiedener Art*, BWV 651–668) er atten store koraler for orgel med to manualer og pedal som Johann Sebastian Bach samlet i sitt siste leveår med tanke på å få dem trykt. 

Bach valgte ut satser fra ulike epoker av livet sitt – de fleste kan ha blitt til allerede i Weimartiden. I mange tilfelle fantes det mange eldre versjoner, for eksempel finnes begge de to siste satsene fra Orgelbüchlein; ikke sjelden avviker disse tidlige versjonene så mye fra den endelige versjonen at de har fått egne BWV-numre.

Som han hadde for vane skrev ikke Bach bare av, men benyttet anledningen til å foreta en mengde detaljforbedringer. I begynnelsen er manuskriptet i en fast og sikker håndskrift, men skriften blir mer og mer usikker og skjelvende, sannsynligvis på grunn av Bachs øyelidelse. De tre siste satsene er skrevet av Bachs svigersønn, Johann Christoph Altnikol; ifølge forordet til Kunst der Fuge etter diktat.

Den siste koralen, *Vor deinen Thron tret' ich hiermit*, er sannsynligvis den mest kjente. Utgiverne føyde den til den ufullendte *Kunst der Fuge* under navnet *Wenn wir in höchsten Nöten sein* og den spilles ofte som avslutning på «Fugens kunst».

## Oversikt med samme rekkefølge som i autografen

## Utgaver
* Neue Bach-Ausgabe, bind IV

## Litteratur
* Wolfgang Schmieder, *[[Bach-Werke-Verzeichnis|Thematisch-systematisches Verzeichnis der Werke Johann Sebastian Bachs]]*, Wiesbaden 1969.

## Eksterne lenker
*  https://web.archive.org/web/20111008032623/http://jsbach.org/651.html Diskografi
* Mutopia i PDF- og MIDI-format
*
Territorialabbediet Pannonhalma

**Territorialabbediet Pannonhalma** er et benediktinerkloster i kommunen Pannonhalma i Ungarn. Klosteret ble grunnlagt i 996. Det har status som territorialabbedi, det vil si har enkelte funksjoner som ellers er forbeholdt bispedømmer og står direkte under paven. I 1996 ble klosteret innlemmet i verdensarven av UNESCO. 

Klosteret i Pannonhalma ble grunnlagt i 996 under Géza I av Ungarn. Kirken ble innviet i 1001 og klosteret ble utvidet i romansk stil inntil det 13. århundre og i gotisk stil inntil det 15. århundre. I det 17. og 18. århundre ble abbediet ombygd i barokkstil, med kostbare utsmykninger. Stedet har også et bibliotek i klassisistisk stil, oppført 1824–1832, og en kirke tegnet av Ferenc Storno, oppført mellom 1868 og 1886.

Etter andre verdenskrig ble klosteret overtatt av staten og ordenens religiøse virksomhet ble sterkt begrenset, inntil kommunismens fall endret situasjonen. 

Kronprinsesse Stephanie av Østerrike-Ungarn (1864–1945) har sitt gravsted i krypten under stiftskirken. Hjertet til Otto von Habsburg ble gravlagt her 17. juli 2011 etter at legemet ble gravlagt dagen før i Keiserkrypten i Wien. Legeme og hjerte gravlegges etter gammel tradisjon separat.  

## Referanser


## Eksterne lenker
*
Glenn Gould-stiftelsen

**Glenn Gould-stiftelsen** (*Glenn Gould Foundation*) er en samfunnsnyttig organisasjon i Canada, med kontor i Toronto.

Stiftelsen ble etablert i 1983 av venner, kolleger og beundrere av den canadiske pianisten Glenn Gould etter hans død 4. oktober 1982, 50 år gammel. Bak stiftelsens står en rekke ledende canadiske og internasjonale kulturpersonligheter, samt Goulds personlige venner. Stiftelsens øverste beskytter er Canadas generalguvernør, David Lloyd Johnston.

Stiftelsens formål er å gi anerkjennelse til arven etter Glenn Gould, gjennom å anerkjenne andres bidrag, fremme kreativitet og formilding gjennom musikk og kunst, særlig sentrert rundt stiftelsens pris: Glenn Gould-prisen.

Stiftelsen støtter andre i å fremme prosjekter som anerkjenner Glenn Gould og innenfor musikk og kommunikasjon. Blant disse er kringkastere, utgivere, utstillere og faglige konferanser i Canada og over hele verden.

## Referanser
Älvsbyn stasjon

**Älvsbyn stasjon** er en jernbanestasjon i Älvsbyn kommune i Sverige. Den blir betjent av nattog mellom Narvik og Stockholm, og mellom Luleå og Göteborg.

|}

## Eksterne lenker
* 
* Sveriges Järnvägsstationer avsnitt Ä
SNG Invest

**SNG Invest**, eller **Scandinavian Networking Group Ltd**, var en ponzi-svindel drevet fra Sverige som opererte i perioden 2006 til 2008. Bak prosjektet stod den norske tidligere politimannen Tom Sørnes som også var involvert i pyramideskandalen World Games og nettverksselskapet Nature's Own.

Selskapsnavnet var avledet av Scandinavian Networking Group AS som ble opprettet som et distribusjonssenter for Nature's Own i Norge, men som ble slått konkurs i 1998. I etableringsfasen samarbeidet Sørnes med Tor Anders Petterøe som han kjente fra tiden i World Games Inc. og som drev selskapet Towah.

Totalt ble  personer forledet til å investere penger i konseptet som ble oppgitt å være registrert i Panama. Disse ble lovet en daglig avkastning på 2–2,5 %, men svært få fikk noen av sine penger tilbake.

Sommeren 2011 ble det tatt ut bedrageritiltale mot Sørnes i Sverige, men det ble aldri noen rettssak ettersom han da hadde bosatt seg i Dubai, som Sverige ikke hadde utleveringsavtale med.

## Referanser
Ota Benga

**Ota Benga** (født ca. 1883, død 20. mars 1916 i Lynchburg) var en pygmé som ble kidnappet fra Kongo i Afrika og sendt til USA hvor han ble offer for datidas vitenskapelige rasisme.

Ota Benga ble hentet sammen med sju andre pygmeer som eksotisk underholdningsinnslag til verdensutstillinga i St. Louis 1904. I 1906 satt han også en tid mer eller mindre fanget i Bronx Zoo i New York City. Der ble han stilt ut i «primathuset» sammen med en orangutang som et rasebiologisk eksempel på «den laveste form for biologisk utvikling av mennesket». 

Benga ble løslatt etter press fra blant annet afroamerikanske baptister. Han skal siden ha hatt ulikt arbeid. Han begikk selvmord som 32-åring  I dødsattesten ble han kalt *Otto Bingo*.

## Se også
* Menneskelig menasjeri, tidligere utstillinger av levende urfolk 
* Rasehygiene

## Referanser